UDHËZIM I PËRBASHKËT
Nr. 3/2, datë 11.5.2020

PËR DISA NDRYSHIME DHE SHTESA NË UDHËZIMIN NR. 3, DATË 24.2.2020 “PËR KRITERET, PROCEDURAT DHE MËNYRËN E ADMINISTRIMIT TË FONDIT TË PROGRAMIT PËR BUJQËSINË DHE ZHVILLIMIN RURAL”, TË NDRYSHUAR
 
Në mbështetje të nenit 102, pika 4, të Kushtetutës së Republikës së Shqipërisë, të nenit 6, pika 3, të ligjit nr. 9817, datë 22.10.2007, “Për bujqësinë dhe zhvillimin rural”, të ligjit nr. 88/2019 “Për buxhetin e vitit 2020”, të pikës 4, të VKM-së nr. 100, datë 5.2.2020, “Për përcaktimin e kritereve bazë, të sektorëve që do mbështeten dhe të masës së përfitimit nga fondi i programit për bujqësinë dhe zhvillimin rural për vitin 2020”,

UDHËZOJMË:

Në udhëzimin nr. 3, datë 24.2.2020, “Për kriteret, procedurat dhe mënyrën e administrimit të fondit për programin e bujqësisë dhe zhvillimit rural”, të ndryshuar, bëhen ndryshimet dhe shtesat si më poshtë vijon:
1. Në kreun IV, pika 1, shkronja “c”, zëvendësohet me formulimin:
[bookmark: _GoBack]“c. Aplikimi on-line do të bëhet nga aplikanti në portalin e-Albania”. Aplikantët kur e kanë të nevojshme gjatë procesit të aplikimit asistohen online, nëpërmjet numrit jeshil 08008383, nga specialistët e Agropika-ve, Agjencive Rajonale të Ekstensionit Bujqësor, si dhe shërbimit online (call center) nga Qendra e Ofrimit të Shërbimeve Publike të Integruara (ADISA)”. 
2. Në kreun IV, pika 1, shkronjat “d”, “e”, “h”, “j”, “k”, “l”, “m” dhe “n”, shfuqizohen.
3. Në kreun IV, pika 1, shkronja “g”, zëvendësohet me formulimin:
“e. Aplikimi on-line është i mundshëm përgjatë 24-orëve nga data e hapjes deri në përfundim të periudhës së aplikimit”.
4. Në kreun VI, Masa 1, nënndarja “i”, shkronja “d”, shfuqizohet.
5. Në kreun VI, Masa 2, nënndarja “i”, shkronja “j”, shfuqizohet.
6. Në kreun VI, Aplikimi për masat 1-6, zëvendësohet me formulimin:
 “APLIKIMI PËR MASAT 1-6.
Aplikanti/përfaqësuesi i tij ligjor kryen regjistrimin në portalin e-Albania me kartën e identitetit. Pas regjistrimit, aplikantit i shfaqet ne sistem dritarja “Aplikim për skemat kombëtare”. Aplikanti plotëson NIPT-in e fermerit, përzgjedh masën mbështetëse dhe plotëson (vetëdeklaron) sasinë që ka (krerë, sipërfaqe) dhe jep komandën “dërgo”. 
Rubrikat që shfaqen në sistem janë:
1. Masa mbështetëse;
2. Të dhënat e kartës së identitetit të aplikantit (në rast kur ka përfaqësues, të dhënat në formular të jenë ato të aplikantit);
3. Statusi nëse aplikanti ka NIPT aktiv;
4. Vendndodhje e aplikimit; 
5. Sasia e aplikuar (krerë/koshere/sipërfaqja në ha);
6. Vlera e aplikimit;
7. Numër kontakti;
8. Konfirmimi për raste kur aplikanti është i regjistruar në QKB, nuk është debitor ndaj Drejtorisë së Tatimeve;
9. Të dhëna për sigurimet shoqërore koherente, nëse janë paguar në momentin e aplikimit;
10. Kodi i aplikimit dhe koha e regjistrimit në sistem, të cilat gjenerohen automatikisht nga sistemi;
11. Aplikanti pranon që të dhënat e tij personale të përdoren vetëm për qëllim të këtij aplikimi. AZHBR-ja garanton mbrojtjen e të dhënave personale të aplikantëve sipas ligjeve në fuqi.
12. Aplikanti informohet se nuk mund të përfitojë nëse është debitor ndaj AZHBR-së, dhe/ose MBZHR-së dhe/ose nuk ka derdhur detyrimet koherente për sigurimet shoqërore. Afati përfundimtar për dorëzim dokumenti është deri në 20 ditë pune nga data e përfundimit të aplikimeve.
Procedura e aplikimit përfundon me mesazhin në sistem ‘Aplikimi u regjistrua me sukses’”.
7. Në kreun VII, pika 3, në fund të fjalisë, hiqen fjalët “...si dhe listën e printuar në të gjitha pikat e pranimit të aplikimeve”.
8. Në kreun VII, pika 4, zëvendësohet me formulimin: 
“4. Të gjithë aplikantët mbi vijën e financimit, sipas evidentimeve në listën e shpallur, kanë afat deri në 20 ditë pune nga data e përfundimit të aplikimeve, të dorëzojnë dokumentet e kërkuar në Agropikën më të afërt ose në zyrat qendrore të AZHBR-së, ose me Postë në zyrat qendrore të AZHBR-së. Lista e Agropikave jepet në aneksin 1, bashkëlidhur këtij udhëzimi.
Inspektori/specialisti i Agropikës për çdo dokument të paraqitur nga aplikanti/përfaqësuesi ligjor apo çdo dokument tjetër të gjeneruar nga regjistrat publik, mban procesverbal në dy kopje, të marrjes në dorëzim të dokumenteve dhe i dërgon në AZHBR, Tiranë.”.
9. Në kreun VII, pas pikës 9, shtohet pika 9/1, me këtë formulim: 
“9/1. Para pagesës, në momentin e verifikimit, të gjithë aplikantët me status fermer ose person fizik dhe juridik, që kryejnë aktivitet për prodhimin bujqësor dhe blegtoral, duhet të plotësojnë formularin e regjistrit të fermës sipas aneksit 2, të udhëzimit.
Ky udhëzim hyn në fuqi menjëherë.

MINISTËR BUJQËSISË DHE
ZHVILLIMIT RURAL
Bledar Çuçi

MINISTËR I FINANCAVE 
DHE EKONOMISË
Anila Denaj

ANEKSI 1. 	LISTA E AGROPIKAVE

	Qarku
	Nr.
	

	Berat
	1
	AGROPIKA Berat

	Dibër
	1
	AGROPIKA Dibër

	
	2
	AGROPIKA Mat

	Durrës
	1
	AGROPIKA Rrashbull, Durrës

	Elbasan
	1
	AGROPIKA Elbasan

	
	2
	AGROPIKA Librazhd

	Fier
	1
	AGROPIKA Fier

	
	2
	AGROPIKA Lushnjë

	Gjirokastër
	1
	AGROPIKA Gjirokastër

	
	2
	AGROPIKA Përmet

	Korçë
	1
	AGROPIKA Pogradec

	
	2
	AGROPIKA Korçë

	Kukës
	1
	AGROPIKA Kukës

	Lezhë 
	1
	AGROPIKA Lezhë

	Shkodër
	1
	AGROPIKA Shkodër

	
	2
	AGROPIKA Pukë

	Tiranë 
	1
	AGROPIKA Tiranë 

	
	2
	AGROPIKA Kavajë

	Vlorë 
	1
	AGROPIKA Vlorë

	
	2
	AGROPIKA Sarandë






